Lav et referat af nedenstående tekst:

Tekst:
I Vester Hornum har den megen regn oversvømmet det lokale fodboldstadion. Det fik fodboldklubbens formand, Jesper Madsen, til at lave en noget speciel video og lægge den på Facebook. Og banen i Vester Hornum er for tiden da også langt mere et svømmebassin end en fodboldbane. - Det er første gang i min tid, at der så meget vand, siger Jesper Madsen. Vandet fik kommunen til at lukke banen, men så fik formanden en ide. - Så siger formanden lige pludselig, at vi skal til at have en svømmeklub hernede, og hvis jeg henter mine speedos indenfor en halv time, så har han introen klar, når jeg hopper i, siger Morten Hejlskov, der er fodboldspiller i Vester Hornum. Og det gjorde Morten så - altså hoppede i vandet - mens han blev filmet. Videoen havnede på den lokale Facebookside og her skabte den en del opmærksomhed. - Der har været masser af respons, og jeg tror, at næsten alle medlemmerne har været inde og reagere på et eller andet, siger Jesper Madsen. Fodboldsæsonen starter snart men heldigvis ikke på VHIF’s bane. - Mandag den 29. marts har vi den første kamp, men vi skal så heldigvis spille i Ranum her det første halve år. Det bliver først til efteråret, at den her bane rigtig skal i brug, siger Jesper Madsen. Duoen bag videoen håber, den kan trække nye spillere til klubben. - Hvis man sidder derude og godt kunne tænke sig at prøve kræfter med fodbold, så kunne det da være rart lige at vide sig sikker på, at man ikke enten er for tyk eller for dårlig. For det bliver da ikke dummere end det her, så der er plads til alle i en klub som Vester Hornum, siger Morten Hejlskov.

Referat:
Fodboldklubben i Vester Hornum lavede sjov på Facebook med deres oversvømmede bane - det har fået deres video til at hitte.